ಬಿಸ್ಮಾರ್ಕ್ ಆಸ್ಟ್ರಿಯದ ಸಹಕಾರದೊಂದಿಗೆ 1864ರಲ್ಲಿ ಡೆನ್ಮಾರ್ಕನ್ನು ಸೋಲಿಸಿ ಷ್ಲೆಸ್‍ವಿಗ್-ಹೋಲ್ ಸ್ಟೈನನ್ನು ಪ್ರಷ್ಯಕ್ಕೆ ಸೇರಿಸಿಕೊಂಡ. ಆಸ್ಟ್ರಿಯ ಮತ್ತು ಪ್ರಷ್ಯಗಳ ನಡುವೆ ಈಗ ಕೆಲವು ಪ್ರದೇಶಗಳ ಒಡೆತನದ ಬಗ್ಗೆ ಭಿನ್ನಾಭಿಪ್ರಾಯ ಉಂಟಾಯಿತು. 1866ರಲ್ಲಿ ಆಸ್ಟ್ರಿಯಾ ಮತ್ತು <MASK>ಗಳು ಪರಸ್ಪರ ಕಾದಾಡಲಾರಂಭಿಸಿದಾಗ ಪ್ರಷ್ಯ ಆಸ್ಟ್ರಿಯದ ಮೇಲೆ ಯುದ್ಧ ಘೋಷಿಸಿತು. ಪ್ರಷ್ಯದ ಸೈನ್ಯ ಹ್ಯಾನೋವರ್ ಸಾಕ್ಸನಿ, ಹೆಸ್ ಮತ್ತು ಕ್ಯಾಸಲ್ ಪ್ರದೇಶಗಳನ್ನು ಗೆದ್ದು ಮೇನ್ ನದಿಯನ್ನು ದಾಟಿ ಬವೇರಿಯವನ್ನು ಪ್ರವೇಶಿಸಿ ಆಸ್ಟ್ರಿಯಾದ ಸೈನ್ಯವನ್ನು ಸೋಲಿಸಿತು. ಒಪ್ಪಂದವಾಗಿ ಷ್ಲೆಸ್‍ವಿಗ್-ಹೋಲ್‍ಸ್ಟೈನ್ ಪ್ರಷ್ಯಕ್ಕೆ ಸೇರಿದವು. ಆಸ್ಟ್ರಿಯ ಜರ್ಮನಿಯಿಂದ ಹೊರಗಾಯಿತು. 1867ರಲ್ಲಿ ಪ್ರಷ್ಯದ ನಾಯಕತ್ವದಲ್ಲಿ ಉತ್ತರ ಜರ್ಮನ್ ಒಕ್ಕೂಟ ಸ್ಥಾಪಿತವಾಯಿತು. 1870ರಲ್ಲಿ ಸ್ಟೇನಿನ ಉತ್ತರಾಧಿಕಾರದ ಸಮಸ್ಯೆ ಫ್ಯಾರಿಕೋ ಪ್ರಷ್ಯನ್ ಯುದ್ಧಕ್ಕೆ ದಾರಿಮಾಡಿತು. ಪ್ರಷ್ಯ ರಾಜನ ಸಂಬಂಧಿ ಲಿಯೋಪೋಲ್ಡ್ ಸ್ಟೇನಿನ ರಾಜನಾಗಲು ಬಿಸ್ಮಾರ್ಕ್ ಸಹಕರಿಸಿದ. ಇದರಿಂದ ಫ್ರಾನ್ಸಿನ ಮೂರನೆಯ ನೆಪೋಲಿಯನ್ನರಿಗೆ ಕೋಪಬಂತು. 1870ರಲ್ಲಿ ಫ್ರಾನ್ಸಿಗೂ ಪ್ರಷ್ಯಕ್ಕೂ ಯುದ್ಧ ನಡೆದು ಫ್ರಾನ್ಸ್ ಸೋತಿತು.
ಒಟ್ಟೊ ವಾನ್ ಬಿಸ್ಮಾರ್ಕ್
ಇಟಲಿ ಬರ್ಲಿನ್ನಿನ ಜರ್ಮನಿಯಿಂದ ರಷ್ಯದ